Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Qurilish sohasini davlat tomonidan tartibga solishni takomillashtirish qoʻshimcha chora-tadbirlari toʻgʻrisida” 2018-yil 14-noyabrdagi PF-5577-son Farmoni, Oʻzbekiston Respublikasi Prezidentining “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yanada yaxshilash chora-tadbirlari toʻgʻrisida” 2018-yil 13-iyuldagi PQ-3852son, “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son hamda “Qishloq xoʻjaligiga moʻljallanmagan boʻsh turgan yer uchastkalarini berish hamda arxitektura-qurilish ishlarini amalga oshirish tartib-taomillarini yanada takomillashtirish chora-tadbirlari toʻgʻrisida” 2019-yil 26-avgustdagi PQ-4427-son qarorlari)
(decree, 2024-04-18)

Oʻzbekiston Respublikasi Prezidentining “Qurilish sohasini davlat tomonidan tartibga solishni takomillashtirish qoʻshimcha chora-tadbirlari toʻgʻrisida” 2018-yil 14-noyabrdagi PF-5577-son Farmoni, Oʻzbekiston Respublikasi Prezidentining “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yanada yaxshilash chora-tadbirlari toʻgʻrisida” 2018-yil 13-iyuldagi PQ-3852-son, “Jahon banki va Xalqaro moliya korporatsiyasining “Biznes yuritish” yillik hisobotida Oʻzbekiston Respublikasining reytingini yaxshilashga doir qoʻshimcha chora-tadbirlar toʻgʻrisida” 2019-yil 5-fevraldagi PQ-4160-son hamda “Qishloq xoʻjaligiga moʻljallanmagan boʻsh turgan yer uchastkalarini berish hamda arxitektura-qurilish ishlarini amalga oshirish tartib-taomillarini yanada takomillashtirish chora-tadbirlari toʻgʻrisida” 2019-yil 26-avgustdagi PQ-4427-son qarorlari ijrosini taʼminlash, shuningdek respublikada qulay ishbilarmonlik muhitini yaratish borasida olib borilayotgan islohotlarning samaradorligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ayrim qarorlariga ilovaga muvofiq oʻzgartirish va qoʻshimchalar kiritilsin. 2. Oʻzbekiston Respublikasi Qurilish vazirligi boshqa manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarini bir oy muddatda ushbu qarorga muvofiqlashtirsin. 3. Mazkur qarorning bajarilishini nazorat qilish Oʻzbekiston Respublikasi Bosh vazirning birinchi oʻrinbosari — transport vaziri A.J. Ramatov va Oʻzbekiston Respublikasi Qurilish vaziri B.I. Zakirov zimmasiga yuklansin. 3. Vazirlar Mahkamasining 2017-yil 12-oktabrdagi 820-son qarori bilan tasdiqlangan Qurilish obyektlarining murakkablik (xavflilik) darajasiga koʻra, qurilish-montaj ishlarini amalga oshirish jarayonida tekshirishlarni tayinlash va oʻtkazish tartibi toʻgʻrisidagi nizomda: a) 3-banddagi “amalga oshirish uchun ruxsat olishni” soʻzlari “boshlash toʻgʻrisida xabarnoma yuborish” soʻzlari bilan almashtirilsin; b) 17-bandning ikkinchi xatboshisidagi “amalga oshirish uchun beriladigan ruxsatnoma” soʻzlari “boshlash toʻgʻrisida xabarnoma” soʻzlari bilan almashtirilsin; v) 18-bandning birinchi xatboshisidagi “nazorat funksiyalarini amalga oshirish shartnomasi” soʻzlari “inspeksiya tomonidan nazorat funksiyalarini amalga oshirish uchun ommaviy oferta va invoys” soʻzlari bilan almashtirilsin; g) 21-bandning uchinchi xatboshisidagi “amalga oshirish uchun ruxsati” soʻzlari “boshlash toʻgʻrisida xabarnoma” soʻzlari bilan almashtirilsin; d) 26-band quyidagi tahrirda bayon etilsin: “26. Nazorat boʻyicha vakolatli davlat organi inspektori inspeksiya tomonidan nazorat funksiyalarini amalga oshirish uchun ommaviy oferta qabul qilingan va qurilish buyurtmachilari yoki pudrat qurilish tashkilotlari tomonidan qurilish-montaj ishlarini boshlash toʻgʻrisida xabarnoma yuborilgan boʻlsa, qurilish obyektida shaharsozlik subyekti tomonidan amalga oshiriladigan qurilish ishlari sifatining qurilish normalari va qoidalari, respublika standartlari, DAST hamda texnik shartlarga muvofiqligi yuzasidan davlat arxitektura-qurilish nazoratini amalga oshiradi”; e) 30-bandning beshinchi xatboshisida “amalga oshirish uchun ruxsatnoma” soʻzlari “boshlash toʻgʻrisida xabarnoma” soʻzlari bilan almashtirilsin; j) ilovada: uchinchi pozitsiyaning “Muddatlar” ustunida “amalga oshirish uchun ruxsat berish” soʻzlari “boshlash toʻgʻrisida xabarnoma yuborish” soʻzlari bilan almashtirilsin; toʻrtinchi pozitsiyaning “Muddatlar” ustunida “amalga oshirish uchun ruxsat albatta berilishi” soʻzlari “boshlash toʻgʻrisida xabarnoma yuborish” soʻzlari bilan almashtirilsin.